CELEX: 62020TN0334
Language: el
Date: 2020-05-29 00:00:00
Title: Υπόθεση T-334/20: Προσφυγή της 29ης Μαΐου 2020 — KH κατά ΕΥΕΔ

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/43
            
         
      Προσφυγή της 29ης Μαΐου 2020 — KH κατά ΕΥΕΔ
      (Υπόθεση T-334/20)
      (2020/C 247/59)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: KH (εκπρόσωπος: N. de Montigny, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 24ης Ιουλίου 2019, περί επανατοποθετήσεως της προσφεύγουσας στην έδρα της υπηρεσίας, καθόσον κρίθηκε ότι αυτή βρισκόταν σε αποστολή μόνον από την 1η Σεπτεμβρίου έως την 31η Δεκεμβρίου 2019·
               
            
                  —
               
               
                  να ακυρώσει την απόφαση της 29ης Ιουλίου 2019, με την οποία απορρίφθηκε η αίτηση αρωγής η οποία είχε καταχωρισθεί με αριθμό [εμπιστευτικό] και την οποία είχε υποβάλει η προσφεύγουσα στις 29 Μαρτίου του ιδίου έτους, λόγω περιστατικών παρενοχλήσεως σε βάρος της για τα οποία υπεύθυνη ήταν η προϊσταμένη της [εμπιστευτικό] (1)·
               
            
                  —
               
               
                  να ακυρώσει την από 3 Οκτωβρίου 2019 έκθεση αξιολογήσεως του έτους 2019 (περίοδος 2018), περί ανεπάρκειας της προσφεύγουσας·
               
            
                  —
               
               
                  να ακυρώσει την απόφαση της 4ης Νοεμβρίου 2019, περί μη εφαρμογής της αυτόματης ανόδου σε υψηλότερο κλιμάκιο λόγω της κριθείσας ως μη ικανοποιητικής εκθέσεως αξιολογήσεως·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής, η προσφεύγουσα προβάλλει λόγους ακυρώσεως τριών κατηγοριών.
      
                  1.
               
               
                  Κατά της αποφάσεως περί επανατοποθετήσεως, η προσφεύγουσα προβάλλει τρεις λόγους:
                  
                              —
                           
                           
                              Με τον πρώτο λόγο προβάλλεται παράβαση των καθηκόντων μέριμνας και χρηστής διοικήσεως.
                           
                        
                              —
                           
                           
                              Με τον δεύτερο λόγο προβάλλεται έλλειψη ουσιαστικής υπάρξεως του δικαιώματος ακροάσεως.
                           
                        
                              —
                           
                           
                              Με τον τρίτο λόγο προβάλλεται πλάνη περί το δίκαιο ως προς την αιτιολογία του από 2 Απριλίου 2019 σημειώματος.
                           
                        
            
                  2.
               
               
                  Κατά της αποφάσεως περί απορρίψεως της αιτήσεώς της αρωγής, η προσφεύγουσα προβάλλει πέντε λόγους:
                  
                              —
                           
                           
                              Με τον πρώτο λόγο προβάλλεται παράβαση του καθήκοντος αρωγής.
                           
                        
                              —
                           
                           
                              Με τον δεύτερο λόγο προβάλλεται παράβαση του άρθρου 12α του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ).
                           
                        
                              —
                           
                           
                              Με τον τρίτο λόγο προβάλλεται πεπλανημένη ερμηνεία του άρθρου 12α του ΚΥΚ και πλάνη περί το δίκαιο.
                           
                        
                              —
                           
                           
                              Με τον τέταρτο λόγο προβάλλεται προσβολή του δικαιώματος ουσιαστικής ακροάσεως.
                           
                        
                              —
                           
                           
                              Με τον πέμπτο λόγο προβάλλεται πρόδηλη πλάνη εκτιμήσεως των υποβληθέντων προς εξέταση στοιχείων.
                           
                        
            
                  3.
               
               
                  Κατά της εκθέσεως αξιολογήσεως, η προσφεύγουσα προβάλλει τέσσερις λόγους:
                  
                              —
                           
                           
                              Με τον πρώτο λόγο προβάλλεται ύπαρξη αντιφάσεων στην τοποθέτηση της ΕΥΕΔ.
                           
                        
                              —
                           
                           
                              Με τον δεύτερο λόγο προβάλλεται παράβαση των καθηκόντων αμεροληψίας και ουδετερότητας.
                           
                        
                              —
                           
                           
                              Με τον τρίτο λόγο προβάλλεται παράβαση των καθηκόντων αρωγής, μέριμνας και χρηστής διοικήσεως.
                           
                        
                              —
                           
                           
                              Με τον τέταρτο λόγο προβάλλεται έλλειψη αιτιολογίας και προσβολή των δικαιωμάτων άμυνας.
                           
                        
            
         (1)  Μη δημοσιοποιούμενα εμπιστευτικά στοιχεία.